“சிறப்பதிகார மென்றுதான் சொல்ல வேண்டும்; நீங்கள் சிறு பிள்ளை;  உங்களுக்குத் தெரியாது” என்று கூறியபோது கவிராயர், “அது கிடக்கட்டும்.  புத்தகத்தைக் காட்டச் சொல்ல வேண்டும்” என்றார். “அவ்வளவு சுலபமாகக் காட்ட முடியுமா? இப்போதெல்லாம் அவற்றைத்  தொடலாமோ? ஸரஸ்வதி பூஜையில்தான் அர்ச்சனை பண்ணிப் பூஜை செய்து  எடுக்க வேண்டும்” என்றார். அவர் பேச்சிலிருந்து அவரிடம் பண்டம் ஒன்றும் இராதென்றே  எனக்குத் தோன்றியது. ஆனாலும் கவிராயர் விடவில்லை. அந்தப் 